cyanic-selkie/wikianc huggingface dataset:
Jarkko Heikkinen
Ura
Kaudeksi 2009–2010 Heikkinen palasi Hokkiin. Hänellä oli elokuun 2009 loppuun asti optio SM-liigaan siirtymisestä, mutta se jäi lopulta käyttämättä. Heikkinen palasi myös Hokin kapteeniksi ja oli joukkueen tehokkain puolustaja tehoilla 7+19=26, joilla hän jakoi koko Mestiksen puolustajien pistepörssin kolmannen sijan Jukureiden Ilkka Kallioisen kanssa. Heikkinen oli Hokin tehokkain puolustaja myös kaudella 2010–2011 tehoilla 2+15=17, kaudella 2011–2012 tehoilla 3+11=14 sekä kaudella 2013–2014 tehoilla 7+14=21. Hän jakoi myös kevään 2014 pudotuspelien tehotilaston voiton kolmen muun pelaajan kanssa lukemalla +9. Kaudella 2014–2015 Heikkinen palasi taas kahden vuoden jälkeen Hokin kapteeniksi. Hänen kautensa jäi kuitenkin vain kuuden ottelun mittaiseksi loukkaantumisen vuoksi ja se todettiin päättyneeksi joulukuussa 2014. Myös koko Heikkisen pelaajaura päättyi kyseiseen ylävartalovammaan.
Primitiivinen taide
Tyylipiirteitä
Primitiivisessä taiteessa on maagista ja mytologista ainesta. Usein sillä on rituaalista tarkoitusta, esimerkiksi metsästysmagiaan liittyen. Taide toimii myös tiedon siirtäjänä tai kirjoituksen korvikkeena. Primitiiviset veistokset kuvaavat tavallisesti esi-isiä, jumalia ja muita kulttihahmoja. Veistosten materiaaleina on käytetty muun muassa puuta, metallia, kiveä, norsunluuta ja savea. Tunnetuinta kaksiulotteista primitiivistä taidetta ovat kivikauden luolamaalaukset ja kalliotaide. Maalausten ohella primitiivistä taidetta ovat kaiverrukset, punonta- ja kudontatyöt sekä tatuoinnit.
Propaganda
Propaganda (, ’levitettävä asia’) on aatteen tai opin järjestelmällistä levitystä, jolla pyritään muokkaamaan mielipidettä. Propaganda on tavoitteellista, harkittua ja järjestelmällistä pyrkimystä manipuloida ihmisten uskoja, asenteita tai tekoja. Propaganda luo mielikuvia ja pyrkii hallitsemaan mieliä. Se ruokkii ennakkoluuloja, yhdenmukaistaa ajattelua ja vaientaa erimieliset. Propaganda on aina massoihin vaikuttamista, ei vain kahden yksilön välistä viestintää.
Kiertoilmaukset
Käyttämällä ikävistä asioista pehmennettyjä ja latteita kiertoilmauksia propagandisti voi saada ne tuntumaan hyväksyttävämmiltä. Tällaisia nimityksiä käytetään usein esimerkiksi sotaa puolustavassa propagandassa.
Kirjallisuus
Kirjallisuutta on aina hyödynnetty propagandassa. Sotapropagandan orastavat muodot tunnetaan jo antiikin Kreikan runoelmista. John Bunyanin fiktiivinen uskonnollinen teos Kristityn vaellus 1600-luvun lopulta sisältää jo uuden ajan propagandan elementtejä. Poliittisena vaikuttajana tuli tunnetuksi muun muassa Jonathan Swift ja hänen vastapropagandistinen satiirinsa Gulliverin retket. Sanomalehdet olivat jo 1600-luvulla Euroopassa ja Pohjois-Amerikassa tärkeä kirjallisen propagandan kanava. Yhdysvalloissa teos Setä Tuomon tupa oli orjuudenvastaista propagandaa, jolla oli suuri merkitys orjuuden lopettamisessa. Sosialistisen realismin valtakausi 1900-luvulla edusti pitkää yksittäistä propagandakampanjaa. Propagandaa tai sitä kuvaavia tunnettuja teoksia ovat kirjoittaneet uudella ajalla myös esimerkiksi Rudyard Kipling, H. G. Wells, Mika Waltari, Aldous Huxley ja George Orwell.
Urheilu
Urheilusta on modernina aikana tullut tärkeä massavaikuttamisen näyttämö. Etenkin nykyaikaisia olympiakisoja on lähes alusta alkaen käytetty poliittisiin ja nationalistisiin tarkoituksiin. Saksan kansallissosialistit hyödynsivät massaurheilua, paraateja ja urheiluharjoituksia propagandistisiin tarkoituksiin, ja Berliinin kesäolympialaiset vuonna 1936 olivat erityisen propagandistinen tapahtuma. Kylmän sodan aikana itä ja länsi käyttivät omaa urheilumenestystään propagandan keinona, ja itäblokissa urheilumenestystä turvattiin jopa valtiojohtoisella dopingjärjestelmällä. Poliittisen propagandan ohella urheilukilpailuissa esiintyy nykyisin paljon myös kaupallista propagandaa.
Kansallissosialistinen Saksa
Kansallissosialistien propagandan levitykseen käytettiin lentolehtisten, julisteiden ja lehtien lisäksi myös laajasti radiota, joka oli tässä vaiheessa tekniikkana halventunut siinä määrin, että sen voitiin katsoa tavoittavan suuren osan maan kansalaisista. Radioiden ostamista myös helpotettiin massatuotannolla ja halpahintaisilla malleilla.
Yhdysvalloissa
Toisen maailmansodan jälkeen Yhdysvaltain propagandan päävälineinä oli radiotoiminta, jota harjoitettiin virallisesti Voice of American kautta. Radiopropaganda nähtiin helpoimpana tapana päästä sosialistimaiden julkisen mielipiteen kimppuun. Sen tehtävänä oli levittää toisaalta tietoisuutta länsimaisesta, kapitalistisesta yhteiskunnasta ”rautaesiripun” toiselle puolelle, toisaalta lähettää kommunisminvastaista propagandaa. Taloudellinen propaganda keskittyi usein kuvaamaan länsimaisen elintason paremmuutta ja kulutustavaroiden ylivertaisuutta, jotka tunnetusti tiedettiin sosialististen maiden heikkoudeksi.
Neuvostoliitossa
Neuvostoliiton tehokkaan propagandan mahdollisti muun muassa maan tiedonvälityksen keskittyneisyys. Valtion suoraan hallinnoimien tai tarkasti valvomien tiedotusvälineiden lisäksi ei ollut luvallisia vaihtoehtoisia tiedotuskanavia. Neuvostoliiton propagandassa länsimaat ja demokratiat leimattiin usein fasistisiksi, sotaa lietsoviksi ja ei-demokraattisiksi.
Länsimaiden ihmisten valtaosan kerrottiin elävän köyhyydessä ja kurjuudessa. Toisen maailmansodan aikaansaamaa maailmanlaajuista kansallissosialismin ja fasismin pelkoa hyödynnettiin sekä väittämällä länsimaiden muistuttavan fasistisia järjestelmiä että väittämällä Neuvostoliittoa kaiken sen vastakohdaksi, mitä natsit ja fasistit olivat edustaneet – eri kansojen tasa-arvoiseksi ja rauhanomaiseksi kodiksi.
Kylmän sodan jälkeen
Yhdysvallat perusti 1980-luvulla Radio Martí -radioaseman, joka on sen jälkeen lähettänyt Kuubaan informatiivista amerikkalaismyönteistä propagandaohjelmaa.
Jihadistinen propaganda
Aseellista pyhää sotaa käyvät jihadistit tuottavat runsaasti propagandaa, jonka avulla he pyrkivät radikalisoimaan muslimiyhteisöä ja keräämään jäseniä liikkeeseensä. Perinteinen jihadistinen propaganda 1980-luvulta alkaen on koostunut erilaisista kirjoituksista ja saarnoista, joita on levitetty teksteinä tai nauhoitteina aatetta kannattavien keskuudessa. Radikalisoituminen on tapahtunut ylhäältä alaspäin johdettuna prosessina, jossa jihadistinen saarnaaja etsii sopivan henkilön ja lähestyy tätä propagandamielessä. Nykyajan jihadistit, kuten Arabian niemimaan al-Qaida ja Isis hyödyntävät uutta, modernia teknologiaa käyttävää lähestymistapaa kannattajien rekrytoimiseen ja muslimiyhteisön radikalisoimiseen. Siinä terroritekoja hyödynnetään eräänlaisina mainoksina, joiden tehtävänä on herättää jihadistisesta sanomasta kiinnostuneiden huomio. Internetiin ladataan huolellisesti ja ammattitaitoisesti kuvattuja filmejä esimerkiksi taisteluista ja julkisista mestauksista. Jihadista puhutaan nuoriin vetoavasti katu-uskottavaan tyyliin, turhaa mahtipontisuutta välttäen. Tällaiselle propagandalle altistuneet henkilöt saivat tahoillaan uskonnollisen herätyksen, radikalisoituivat ja ottivat itse yhteyttä jihad-liikkeen rekrytoijiin. Isisin propagandan yksi tarkoitus on ollut myös tarjota kohdeyleisölleen tärkeitä merkityksellisyyden ja joukkoon kuulumisen mahdollisuuksia, joita näillä ei maahanmuuttajina vieraissa yhteiskunnissa useinkaan ole ollut.
Vastatoimet
Propagandan vastatoimenpiteet voivat olla pakottavia tai taloudellisia, esimerkiksi propagandan tuottajan vangitseminen tai eliminoiminen, toimitilojen polttaminen, työntekijöiden pelottelu, lahjonta, viestinten käytön estäminen, tai rahoituksen tyrehdyttäminen. Toisenlainen vastatoimenpide on vastapropaganda, jossa levitetään propagandalle vastakkaista tietoa. Yksi vastapropagandan erityismuoto on ”alkuperän paljastus”, jossa vastaanottajille kerrotaan kuinka tietämätön, rikollinen tai vallankumouksellinen alkuperäisen propagandan levittäjä todellisuudessa on. Tämän tarkoitus on horjuttaa hänen uskottavuuttaan ja vaikeuttaa rahoitustaan. Myös lainmuutoksilla voidaan vaikeuttaa propagandan levitystä.
Etelä-Suomen lääni
Etelä-Suomen lääni oli vuosina 1997–2009 yksi Suomen lääneistä. Läänin naapurit olivat Länsi-Suomen lääni, Itä-Suomen lääni, Suomenlahti ja Venäjä. Läänin pääkaupunki oli Hämeenlinna ja suurin kaupunki Helsinki, joka on myös koko Suomen pääkaupunki ja suurin kaupunki.
Kunnat 2009 (kaupungit lihavoitu)
Läänin asukasluvultaan suurimmat kunnat olivat lakkautusvuonna 2009:
Heikki Ollikainen
Heikki Aatos Ollikainen (29. maaliskuuta 1930 Oulu – 28. elokuuta 2020 Oulu) oli suomalainen jääpalloilija.
Peipsiäären kunta
Peipsiäären kunta sijaitsee Keski-Virossa Tartumaan maakunnassa.
Sijainti
Kunta sijaitsee Tarton koillispuolella rajoittuen etelässä Kastreen ja Luunjaan, lännessä Tarton kuntaan, pohjoisessa Mustveehen ja idässä Peipsijärveen.
Mänty-yökkönen
Koko ja ulkonäkö
Mänty-yökkönen on keskikokoinen yökkönen, jonka etusiipien perusväri vaihtelee kellanruskeasta tiilenpunaiseen. Siiven poikkiviivat ovat punaruskeita ja sekä rengastäplä että munuaistäplä ovat valkoiset, ja niitä saattaa yhdistää kapea kannas. Siiven keskisaarekkeessa on punaruskeita täpliä. Takasiivet ovat tummanharmaat. Siipiväli on 30–37 mm.
Kiertohakatykki
Pääosin kiertohakatykkejä käytettiin lähinnä purjelaivoissa, joissa ne palvelivat lyhyen kantaman aseina vastustajan miehistöä vastaan. Lyhyen kantamansa, pienen kaliiperinsa ja heikohkon tehonsa vuoksi niitä ei käytetty laivojen vahingoittamiseen, mutta ihmisiä vastaan ne toimivat paremmin tai yhtä hyvin kuin musketit. Kiertohakatykki oli käyttökelpoinen myös vastustajan aluksen purjeiden rei'ittämiseksi. Purjeiden vahingoittaminen hidasti vastustajan laivaa, ja siitä tuli myös kömpelömpi.
Mänty-yökkönen
Levinneisyys ja lentoaika
Laji elää havumetsissä koko Euroopan alueella. Suomessa lajia tavataan etelärannikolta ainakin Pohjois-Pohjanmaalle asti. Lentoaika ajoittuu huhtikuusta kesäkuun alkuun. Toukat ovat näkyvimmillään heinäkuussa.
Professori Zoom
New Earth, 1986–2011
Eobard Thawne syntyi 2451 ja hänen vanhemmat säätelivät geneettisesti poikansa erittäin älykkääksi ja tietyn näköiseksi. Varttuessaan hänen vanhemmat olivat huolissaan Eobardin epäsosiaalisuudesta ja taipumuksesta haaveilla keskellä päivää. He toivoivat että sisaruksesta huolehtiminen auttaisi Eobardia, joten he saivat toisen pojan, Robernin. Eobard ei kyennyt huolehtimaan nuoremmasta veljestään, joka vain pahensi kaikkien hermoja raivonpuuskillaan. Eobard vietti paljon aikaa veljensä kanssa psykologisissa tutkimuksissa ja sosiaalisissa tutustumistapaamisissa, että hän jäi jälkeen omissa opinnoissa. Sen johdosta Eobardin hakemus tutkia Speed Forcea Salaman museossa hylättiin. Eobard alkoi tekemään laittomasti omaa tutkimusta aiheesta. Hän jäi myöhemmin kiinni veljelleen, joka oli ryhtynyt poliisiksi.
Eobardin tulevaisuuden versio matkusti ajassa taaksepäin ja esti veljensä syntymän. Tämä auttoi häntä keskittymään täysin opintoihinsa ja hänet hyväksyttiin Salaman museoon tekemään tutkimustaan. Toinen tiedemies professori Drake kertoi olevansa lähellä todistaa Speed Forcen olemassa olon. Eobard tarjosi yhteistyötään, mutta Drake kieltäytyi. Hän matkasi jälleen ajassa taaksepäin ja tappoi Draken. Uuden aikajanan myötä Eobard nimitettiin Salaman museon professoriksi. Speed Forcen tietämyksestään hänen kollegat antoivat hänelle lempinimen professori Zoom. Eobardin tutkimukset eivät olleet täysin onnistuneet ja hän ei kyennyt astumaan Speed Forceen. Eobardin vanhemmat olivat huolissaan poikansa työstä ja aiheuttivat Salaman museon sulkemisen. Eobard päätti jälleen muuttaa historian kulkua ja aiheutti vanhempiensa kuoleman, joka mahdollisti hänen jatkaa tutkimuksiaan.
Erja
Erja on suomalainen naisen etunimi, joka on syntynyt Arja- ja Irja-nimien mukaelmana. Digi- ja väestötietoviraston mukaan vuoden 2019 loppuun mennessä nimi oli annettu noin 6 300 henkilölle, joista suurin osa oli syntynyt vuosien 1940 ja 1980 välisenä aikana. Lähes kaikki nimet on annettu naisille, mutta nimi on annettu myös vähintään neljälle miehelle.
Professori Zoom
Flash (1990)
Televisiosarjassa Flash Barry Allen käytti peitenimenään Professori Zoomia väittäessään luoneensa Salaman.
J-P Valkeapää
Yhdessä Kari Hotakaisen kanssa Valkeapää alkoi kirjoittaa rikoselokuvaa, mutta hankkeesta ei tullut valmista. Valkeapää laati käsikirjoituksen ensimmäisen version yksinään helmikuussa 2020. Hetki lyö kuvattiin Teneriffalla. Valkeapään aiemmat kolme elokuvaa syntyivät Aleksi Bardyn Helsinki-Filmin huomassa, mutta uuden elokuvan tuotti Komeetta-yhtiö.
Suomi 2010-luvulla
Kunnat
Kuntavaaleja Suomessa järjestettiin 2010-luvulla kaksi kappaletta:
Hallinnollinen jako
Entisen Oulun läänin nimeäminen Pohjois-Suomen aluehallintovirastoksi herätti keskustelua, sillä kolmannes Suomen pinta-alasta sijaitsi "Pohjois-Suomen" pohjoispuolella.
Väestönmuutokset
Pitkän ajan trendeistä jatkuivat väestön ikääntyminen ja keskimääräisen elinajanodotteen kasvu. Vuonna 2009 Suomessa syntyneiden poikien elinajanodote oli 76,5 vuotta ja tyttöjen 83,1 vuotta. Vastasyntyneen elinajanodote vuonna 2017 oli 78,7 vuotta pojilla ja 84,2 vuotta tytöillä. Keskimääräiset toteutuvat eliniät muodostunevat huomattavasti synnyinvuoden odotteita korkeammiksi, kuten aiempienkin sukupolvien.
Talouselämä
2010-luvun bruttokansantuote oli puolitoistakertainen 1990-lukuun nähden ja yli 80 % korkeampi kuin talouden kultakautena pidetyllä 1980-luvulla. Asukasta kohden laskettu bruttokansantuote oli vuonna 2019 noin 48 % korkeampi kuin vuonna 1989.
Aarnio-vyyhti
Helsingin huumepoliisin entinen päällikkö Jari Aarnio vangittiin marraskuussa 2013 epäiltynä törkeistä lahjus- ja virkarikoksista. Aarnion havaittiin saaneen runsaasti hämäriä etuuksia osallistuttuaan Trevoc-seurantalaiteyhtiön toimintaan. Myöhemmin Aarnion hallusta löytyi suuria summia rahaa, josta suuren osan on epäilty olevan peräisin huumekaupasta. Vyyhdin oikeuskäsittely oli maaliskuuhun 2016 mennessä maksanut yli 7 miljoonaa euroa ja muodostunut Suomen historian kalleimmaksi rikosoikeudenkäynniksi.
Laiva- ja lentoliikenne
Matkustajamäärät Suomenlahden yli Viroon rikkoivat aiempia ennätyksiä. Vuonna 2016 Helsingin ja Tallinnan välisen laivaliikenteen matkustajamääräksi tilastoitiin lähes 9 miljoonaa.
Liikenneturvallisuus
Vuosikymmenen vakavimpia liikenneonnettomuuksia olivat Jämijärven lento-onnettomuus 20.4.2014, Raaseporin tasoristeysturma 26.10.2017 ja Kuopion linja-autoturma 24.8.2018.
USS Tullibee (SSN-597)
Palvelus
Alus poistettiin palveluksesta 25. kesäkuuta 1988.
Suomi 2010-luvulla
Uskonto ja siviilisääty
Evankelis-luterilaisen kirkon suorittamien kirkollisten vihkimisten osuus kaikista vihkimisistä on laskenut alle puoleen. Vuonna 2010 kirkollisten vihkimisten osuus oli 55 prosenttia, ja vuonna 2017 vain 41,2 prosenttia. Myös evankelis-luterilaisen kirkon suorittamien kasteiden määrä väheni vuosikymmenen aikana vuoden 2010 noin 80 prosentista 62 prosenttiin vuonna 2019. Kastamisen yleisyydessä esiintyi suurta alueellista vaihtelua. Vuonna 2019 Helsingin hiippakunnassa kastettiin noin 40 % ja Oulun hiippakunnassa noin 79 % lapsista. Samaa sukupuolta olevien avioliitto tuli Suomessa lailliseksi maaliskuun alussa 2017. Kaikki papit eivät kuitenkaan ole alkaneet vihkiä samaa sukupuolta olevia pareja, koska se on ristiriidassa perinteisen kirkon käsityksen ja Raamatun sanan kanssa.
Tositelevisio-ohjelmat
Edellisellä vuosikymmenellä ilmiöksi muodostuneiden tositelevisiosarjojen suosio jatkui 2010-luvulla. Kultainen Venla -palkinnon saaneita tositelevisio-ohjelmia ovat muun muassa Kadonneen jäljillä, Ensitreffit alttarilla, Suomen huutokauppakeisari sekä Duudsonit tuli taloon. 2010-luvun tunnetuimpiin televisioesiintyjiin kuuluvat muun muassa Sami Hedberg, Arman Alizad, Riku Nieminen, Anni Hautala, Janne Kataja ja Jyrki Sukula. Arman Alizad käsittelee ohjelmissaan muun muassa äärimmäisissä oloissa eläviä ihmisiä ja suomalaisessa yhteiskunnassa puhuttavia aiheita. Jyrki Sukula taas tunnetaan erityisesti ruokaohjelmistaan.
Tiina Saario
Seurajoukkueet
Saario on ehtinyt jo lopettamaan uransa huipputasolla useampaan otteeseen. Vuonna 2008 hän teki paluun Naisten Liigaan FC Kontun joukkueessa ja yhden Kakkosessa pelaamansa kauden jälkeen vuonna 2010 HJK:n riveissä. Samana vuonna Saario loukkaantui vakavasti Suomen Cupin finaalissa, kun hän törmäsi yhteen vastustajan kanssa ja mursi leukaluunsa. Onnettomuuden jälkeen hän päätti lopettaa pelaamisen, mutta teki paluun kentille jo seuraavan vuoden kesäkuussa. Kauden 2013 Saario pelasi Åland Unitedin SM-kultaa voittaneessa joukkueessa ja ilmoitti sen jälkeen lopettavanasa pääsarjauransa. Kesäkuussa 2014 uutisoitiin, että hän liittyy ahvenanmaalaisjoukkueeseen elokuussa käynnistyvien Naisten mestarien liigan karsintojen ajaksi.
Albert Chamberland
Chamberland toimi muun muassa Montrealin sinfoniaorkesterissa ja Dubois-jousikvartetissa. Hänen oppilaidensa joukossa olivat Alexander Brott, Norman Herschorn ja Lucien Martin. Hänen mukaansa on nimetty katu Montrealissa.
Suomi 2010-luvulla
Ruoka ja juoma
Ruokakaupassa käyminen on haluttu muuttaa pakkopullasta elämykseksi, ja useat ruokakaupat ovat alkaneet erottua joukosta palvelullaan, tunnelmallaan ja tuotevalikoimallaan. Suomalaisia ruokakauppoja on arvostettu kansainvälisesti, esimerkiksi Järvenpään K-Citymarket valittiin vuonna 2019 maailman parhaaksi ruokakaupaksi.
Luettelo Johnny Deppin saamista palkinnoista ja ehdokkuuksista
Tämä on luettelo Johnny Deppin saamista palkinnoista ja ehdokkuuksista.
Susani Mahadura
Susani Mahadura (s. 14. lokakuuta 1989 Mikkeli ) on suomalainen toimittaja ja elokuvaohjaaja.
SkiFree
thumb|250px|Pelin aloitusruutu
Puut
Laskettelurinteestä löytyy erilaisia puita. Suurin osa puista ovat aivan tavallisia, mutta joillakin on jalat, joilla ne kipittelevät ympäriinsä. Joissakin puissa ei ole yhtäkään lehteä. Hypätessään tällaisen yli peluri voi sytyttää puun palamaan.
Ilkka Pekkala
Kalevan kisoista Pekkala saavutti seiväshypystä kaksi hopeaa, vuosina 1981 ja 1984. Lisäksi hän saavutti sisäratojen SM-kilpailuista hopeaa vuonna 1981 ja pronssia vuonna 1980.
Khan Sheikhounin kaasukuolemat
Aiempia sariini-iskuja Syyrian sisällissodassa
Khan Al-Asal (19 maaliskuuta 2013), Saraqib (29 huhtikuuta 2013), Ghouta (21 elokuuta 2013), Jobar (24 elokuuta 2013) ja Ashrafiyat Sahnaya (25 elokuuta 2013).
Kanavanippu RTRS-2 (Venäjä)
Kanavanipun kanavat
Televisiokanavat (kanavanumero, TV-kanava)
Digby Dent (meriupseeri)
Dent taisteli siirtomaasodassa, joka tunnetaan nimellä Sota Jenkinsin korvasta Espanjaa vastaan ja osallistui muun muassa Portobellon taisteluun 1739. Taistelussa hän oli HMS Hampton Courtin kapteenina. Hampton Court oli myös kommodori Charles Brownin lippulaiva.
Luettelo televisiosarjan Siskoni on noita hahmoista
Phoebe Halliwell
Phoebe oli kolmena ensimmäisenä kautena melko vapaamielinen ja villi, eikä tullut hyvin toimeen niin erilaisen siskonsa Pruen kanssa. Ennen sarjan alkua parin sisarussuhde joutui koville Pruen silloisen sulhasen flirttailtua Phoeben kanssa ja valehdeltua Pruelle Phoeben aloittaneen flirttailun. Lopulta Phoebe ja Prue saavat kuitenkin tulehtuneet välinsä solmittua.
Darryl Morris
Darryl on poliisikonstaapeli, joka on Halliwellin sisarten puolella koko sarjan ajan.
Pienet vierasesiintymiset
Tämä osio käsittelee sarjassa vierailleita hahmoja, joille ei käsikirjoituksessa ole annettu täyttä nimeä. Käsikirjoittajien vuoksi hahmoille annettiin kuvaavia nimiä, kuten poliisimies, uhri, demoni ja niin edelleen. Maininta hahmojen näyttelijöistä nähdään yleensä jakson lopputeksteissä.
Baxter, P.
Siviilisääty – naimisissa Gordon Johnsonin kanssa.
Terhi (yritys)
Historia
Vuonna 2010 Terhi Oy vaihtoi nimensä TerhiTec Oy:ksi selkeyttääkseen viestintäänsä ja erottaakseen yrityksen nimen Terhi-venebrändistä.
Aiheesta muualla
60.37336°N, 21.96247°W
Luettelo televisiosarjan Siskoni on noita hahmoista
Crone
Crone (Grace Zabriskie): Piper karkottaa Cronen viidennellä kaudella tämän yrittäessä kaapata Wyatt-vauvan. Ennen tätä Crone kuitenkin juonii Kazi-kuninkaan kanssa vauvan kaappauksen käyttämällä Apinatoteemia viemään Lumotuilta näön, kuulon ja puheen.
Keräilijä-Gammill
Keräilijä-Gammill (Robert Englund) tunnetaan myös nimellä keräilijä. Gammill on demoni, joka omistaa pienen, metallisen sauvan, jonka sininen valonsäde kutistaa ja punainen valonsäde palauttaa. Gammill pitää hallussaan myös niin paljon taikavoimia, että pystyy luomaan golemeita – taikavoimin luotuja elämänmuotoja – savesta. Gammill joutui kirotuksi 1970-luvulla ja näyttää nykyisin yhtä rumalta kuin mitä hän on sisältä, jonka vuoksi hän joutui luomaan golemin entisestä ulkonäöstään, voidakseen houkutella naisuhreja taloonsa. Saatuaan urhit kiinni, Gammill kutistaa heidät, peittää saveen ja paistaa heidät uunissa pieniksi hahmoiksi kokoelmaansa. Jouduttuaan ensin itsekin Gammillin uhreiksi, Lumotut karkottivat tämän.
Antonio Guayre
Maajoukkue
9. helmikuuta 2005 Guayre teki ensiesiintymisensä Espanjan maajoukkueessa vuoden 2006 MM-kilpailuiden karsintaottelussa San Marinoa vastaan. Guayre ei ole tämän jälkeen pelannut otteluita maajoukkueessa.
Manuela Sáenz
Bolívarin kuoltua Sáenz menetti tulonsa, ja Kolumbian seuraava presidentti Santander karkotti hänet. Hän pyrki synnyinmaahansa Ecuadoriin mutta joutui pakenemaan Perun pohjoisrannikon pikkukylään, missä hän kuoli köyhänä. Hänet haudattiin joukkohautaan.
Harisoninkeltaruusu
Harisoninkeltaruusu (Rosa ’Harison’s Yellow’) on tarhaharisoninruusuihin kuuluva ruusulajike, jolla on lievästi kerratut, kirkkaan keltaiset kukat. Lajiketta sanotaan myös Texasin keltaruusuksi. Se ei ole sieltä kotoisin, mutta Amerikan uudisasukkaat istuttivat sitä kaikkialle, minne asettuivat asumaan. Tultuaan myyntiin vuonna 1830 ruusu levisi nopeasti sekä Amerikkaan että Eurooppaan.
Bomber (kappale)
Kappaleen B-puolena oli kappale ”Over the Top”, jota ei julkaistu albumilla.
Liveversiot
Live-versiot kappaleesta löytyvät livealbumeilta No Sleep 'til Hammersmith, Everything Louder Than Anyone Else, Live At Brixton Academy ja Better Motörhead Than Dead: Live At Hammersmith.
Triceratops
Synonyymit
Oli se Triceratopsin synonyymi tai ei, niin Torosaurus saattoi silti olla vanhentunut Triceratops. Jos asia oli näin kuuluu sukua kutsua jatkossakin nimellä Triceratops sillä se kuvattiin ensimmäisenä.
Toms River
Väestö
Kunnan asukasluku oli vuoden 2010 väestönlaskennan mukaan 91 239 ja vuoden 2019 arvion mukaan 94 108. Kunnan asukkaista 87,6 % oli taustaltaan valkoisia (latinot pois lukien 81,9 %), 3,1 % afroamerikkalaisia, 9,4 % latinoja mistä tahansa rodusta ja 4,2 % aasialaisia. 11,5 % kunnan asukkaista puhui kotonaan jotakin muuta kieltä, kuin englantia ja 8,6 % kunnan asukkaista oli syntynyt ulkomailla.
Egeria (mytologia)
Ovidius kertoo, että Numan kuoleman jälkeen Egeria laskeutui vuoren juurelle ja puhkesi kyyneliin. Liikuttuneena tämän surusta Diana muutti säälistä Egerian lähteeksi.
Kastren kunta
Hallinto
Kastren kunta muodostettiin vuoden 2017 kuntauudistuksessa yhdistämällä Haaslavan, Mäksan ja Võnnun kunnat sekä kaksi Meeksin kunnan kylää (Järvselja ja Rõka). Kunnassa on 5 138 asukasta (1.1.2018).
Springfieldin ala-aste
Rehtori Seymour Skinner
W. Seymour Skinner (ääni Harry Shearer) on koulun rehtori, joka ponnistelee pitääkseen koulun hallinnassaan. Hän yrittää usein käyttää hyväkseen Lisa Simpsonin koulumenestystä saadakseen koko koulun näyttämään paremmalta.
Ylitarkastaja Chalmers
Ylitarkastaja Gary Chalmers (ääni Hank Azaria) on Springfieldin koulualueen ylitarkastaja ja siten Skinnerin esimies. Hän on ankara ja huumorintajuton mies, jolla on lyhyt pinna ja alhainen sietokyky epäjärjestykselle. Aina kun hän saapuu kouluun tarkastukselle, siellä tapahtuu jokin katastrofi.
Talonmies Willie
Talonmies Willie (ääni Dan Castellaneta) on koulun skotlantilaissyntyinen talonmies, joka ajaa traktoria ja asuu torpassa koulun takana.
Hr. Ms. De Zeven Provinciën (1909)
Palvelus
Alus poistettiin palveluksesta heinäkuussa. Se muutettiin koululaivaksi. Vuonna 1936 alus nimettiin uudelleen Hr. Ms. Surabayaksi. Muutostöissä alukselta poistettiin viisi höyrykattilaa ja etummainen savuhormi. Jäljelle jääneet kattilat muutettiin öljypolttoisiksi. Uusi propulsiokoneisto tuotti 7 500 ihp:ta ja aluksen tankeissa oli 1 100 tonnia öljyä. Aluksen aseistus muutettiin kahdeksi 11, kahdeksi 5,9, kahdeksi kolmen tuuman tykiksi, joita täydensi kuusi 40 millimetrin ilmatorjuntatykkiä ja kuusi 12,7 millimetrin ilmatorjuntakonekivääriä. Aluksen uppouma oli 5 644 tonnia ja sen maksiminopeus 16 solmua. Miehistöä aluksella oli 447 henkeä.
Keisarillisen Japanin laivaston ilmavoimien G4M-pommikoneet upottivat aluksen 18. helmikuuta 1942 Surabayan satamaan. Japanilaisten vallattua alueen aluksen hylky nostettiin ylös. Keisarillisen Japanin laivasto muutti aluksen ilmatorjunta-alukseksi.
Suomen läänit
Läänit Ruotsin vallan aikana 1634–1809
Suomen, kuten myös Ruotsin läänijako sai alkunsa vuonna 1634, jolloin keskiaikaiset linnaläänit korvattiin maaherran johtamilla lääneillä. Viisi alkuperäistä lääniä olivat
Toteutumattomat hankkeet
Suomen itsenäisyyden ajan alkuvaiheessa suunniteltiin Helsingin läänin, Keski-Pohjanmaan läänin ja Korsholman läänin perustamista.
Vuonna 1962 säädettiin laki, jonka mukaan kaksi uutta lääniä, Tampereen ja Satakunnan läänit olisi voitu perustaa asetuksella sen jälkeen, kun valtion tulo- ja menoarviossa oli myönnetty tarkoitukseen määrä­rahat. Samalla olisi Turun ja Porin läänin jäljelle jääneen osan nimi muutettu Turun lääniksi. Näitä lain mahdollistamia uusia läänejä ei kuitenkaan ollut perustettu, ennen kuin hallitus vuonna 1986 antoi edus­kunnalle uuden esityksen laiksi lääni­jaosta. Tämän esityksen mukaisesti olisi perustettu kolme uutta lääniä: Pirkanmaan lääni, joka vastasi aiemman lain mukaista Tampereen lääniä, Sata­kunnan lääni ja Kainuun lääni. Eduskunnan laki- ja talousvaliokunta kuitenkin asettui mietinnössään vastustamaan uusien läänien perustamista, ja sen mukaisesti eduskunta päätti niukalla äänten­enemmistöllä (91–89) hylätä suunnitelmat uusien läänien perustamiseksi. Vuonna 1962 annettu laki kumottiinkin uudella lailla lääni­jaosta, jossa lueteltiin vain tuolloin jo toiminnassa olleet läänit.
Selene I
Selene I on Arthur C. Clarken tieteisromaani vuodelta 1961.
Karl Marx
Vuoden 1848 vallankumous
Myös Engels saapui Pariisiin, ja miehet laativat lentolehtisen Kommunistisen puolueen vaatimukset Saksassa. Se julkaistiin pian myös Berliinissä, Trierissä ja Düsseldorfissa. Sen tarkoituksena oli rohkaista porvaristoa kapinoimaan, sillä Marx tiesi, että Saksan työväenluokka oli vielä melko pieni. Lehtisessä vaadittiin muun muassa progressiivista verotusta ja kansallista pankkia.
Pääoman synty
Pääoman ensimmäinen osa oli ainoa, jonka Marx sai valmiiksi ennen kuolemaansa. Marx selitti työnsä viivästymistä paitsi sairaudella, myös sillä, että ”havaitsin tarpeelliseksi ryhtyä opiskelemaan myös venäjän kieltä, koska Venäjän maanomistuskysymyksiin on perehdyttävä alkuperäislähteistä”. Engelsiä vitkastelu ärsytti. Marxin kuoleman jälkeen hän järkyttyi Pääoman jatko-osien käsikirjoituksen keskeneräisyydestä. Engels kirjoitti August Bebelille: Ihmettelet varmaan, etten minä hänen läheisenä ystävänään osannut aavistaa, miten pahasti asiat olivat riistäytyneet käsistä.
Vanhuus
Krooninen rahapula poistui Marxin perheestä vuonna 1870, kun Engels sai myytyä perheyrityksensä. Hän ryhtyi avustamaan ystävänsä perhettä 350 punnalla vuodessa. Vanhimmat tyttäret Jennychen ja Laura olivat menneet naimisiin ja muuttaneet Ranskaan. Kolmas tytär, Eleanor, sai opettajan paikan Brightonista 1873, mutta koki hermoromahduksen ja palasi takaisin kotiin.
Lisäarvoteoria
Työntekijän suorittaman työn arvo on siis suurempi kuin on työntekijän palkka. Tämän lisäarvon yrittäjä pitää itsellään. Lisäarvo sisältää sekä liikkuvan ja kiinteän pääoman käytön ja kulumisen uusintamisen, vähennyksen ja lisäyksen, sekä voiton. Näin Marxin mukaan työn arvo on yhtä kuin palkka+lisäarvo. Siten kaikki tavaroiden arvo on työn yhdistyksiä, pelkkää työn arvoa. Marx toteaa, että jos kaikista tavaroista poistetaan kaikki niihin käytetty työ, jäljelle jää vain aineet sellaisina kuin ne tavataan luonnossa.
Kapitalismin ristiriidat
Marx vertaa porvaristoa tuotantovoimineen taikuriin, joka ei pysty hillitsemään esiin manaamiaan henkivoimia, vaan nämä kääntyvät tätä vastaan. Kapitalismin ristiriitaisen luonteen osoituksena Marx pitää kauppakriisejä, jotka johtuvat ylituotannosta. Kapitalismissa tuotanto on levittäytynyt laajalle, eikä sillä ole vastaavanlaista yhteyttä tuotteiden käyttöarvoon kuin aikaisemmissa tuotannonmuodoissa. Voittojen tavoitteluun keskittyvässä järjestelmässä mikä tahansa katkos kysynnän ja tarjonnan välillä voi aiheuttaa ongelmia. Kriisit ovat ikään kuin kapitalismin säätelevä tekijä. Kriisit laukaisevat spiraalimaisen tapahtumaketjun (voitot laskevat, sitten investoinnit. Tästä seuraa työttömyyttä, mikä johtaa pienempään kulutukseen ja voitot laskevat taas), joka päätyy lopulta uuteen tasapainotilaan, missä pääoma on entistä keskittyneempää ja proletariaatin (jonka palkat putoavat kriisissä) luokkatietoisuus kasvanut entisestään. Kriisit ovat vain väliaikainen ratkaisu ylituotanto-ongelmiin.
Luettelo televisiosarjasta Emmerdale poistuneista hahmoista
Aaron Dingle (ent. Livesy)
Aaronin ja Robertin suhteessa oli edelleen myrskyjä, ja Aaron oli vähällä kuolla Emma Bartonin aiheuttamassa ketjukolarissa. Aaron toipui täysin onnettomuudesta, mutta James Barton sai surmansa. Myöhemmin Aaron joutui vankilaan Kasim Sabetin pahoinpitelystä. Vankeusaikana hänelle kehittyi huumeriippuvuus ja vankilatoveri, fanaatikko Jason kiusasi häntä. Kotona Robert kärsi yksinäisyydestä ja pelkäsi hänen ja Aaronin suhteen tulleen päätökseensä. Humalapäissään hän päätyi makaamaan Chrissien siskon Rebecca Whiten kanssa, mutta todellisuudessa rakasti edelleen Aaronia. Rebecca tuli raskaaksi, mutta Robert ei halunnut tunnustaa asiaa Aaronille heti tämän vapauduttua vankilasta. Lopulta hän kuitenkin kertoi totuuden. Aaron tuntui aluksi antaneen anteeksi, mutta ei todellisuudessa pystynyt kestämään lapsen olemassaoloa ja teki itselleen yhä fyysistä vahinkoa. Pariskunnalle tuli lopulta kipeä ero. Vuonna 2018 Aaron ja Robert palasivat jälleen yhteen, tajuttuaan etteivät voi päästä yli toisistaan.
Legio I Adiutrix
300-luvun aikana legioona sai lisänimen Pia Fidelis bis ("kahdesti uskollinen ja luotettava") ja constans ("luotettava"). Legioona mainitaan lähteissä viimeisen kerran vuonna 444.
Luettelo televisiosarjasta Emmerdale poistuneista hahmoista
Carl King
Carl on Tom Kingin poika, muttei suuremmin välitä perheyrityksestä, vaan on enemmän kiinnostunut huolettomasta elämästä. Carlilla on kaksi lasta, Thomas ja Anya, ex-vaimonsa Colleenin kanssa. Carl on useimmiten mukava, rento ja huumorintajuinen mies, mutta toisaalta osaa myös kieroilun ja ilkeilyn taidon. Taten autoa ajaessaan Carl hakattiin ja kiilattiin ojaan.
Kambjan kunta
Hallinto
Kambjan kunta muodostettiin vuoden 2017 kuntauudistuksessa yhdistämällä vanha Kambjan kunta ja Ülenurmen kunta. Kunnassa on 10 511 asukasta (1.1.2018).
X.org
OpenBSD:n käyttämä Xenocara perustuu X.Orgiin. Muita X.Orgiin perustuvia versioita ovat Cygwin-projektin Cygwin/X ja MinGW-projektin Xming sekä VcXsrv.
Luettelo televisiosarjasta Emmerdale poistuneista hahmoista
Diane Sugden (ent. Blackstock, o.s. Lambert)
thumb|right|250px|Diane Sugden. Diane Sugden (es. Elizabeth Estensen) saapui Emmerdaleen tapaamaan tytärtään Bernice Thomasia. Diane jäi aikanaan pysyvästi kylään, ja omisti Villapakan yhdessä Louise Appletonin, ja myöhemmin Chas Dinglen kanssa. Diane ja Jack Sugden ihastuivat ja menivät naimisiin. Samalla kertaa Dianesta tuli Robert, Andy ja Victoria Sugdenin äitipuoli. Lisäksi Diane on isoäiti Bernicen lapsille Gabbylle ja DeeDeelle, sekä Andyn lapsille Sarahille ja Jackille. Diane on vuosien saatossa muodostunut arvostetuksi ja keskeiseksi hahmoksi kylässä, ja häntä pidetään ahkerana ja päättäväisenä matriarkkana. Hän toipui paksusuolensyövästä, johon hän sairastui vähän ennen häitään Jackin kanssa. Diane ei aina tule toimeen siskonsa Valerien kanssa, koska tämä ei osaa aina kertoa totuutta, ja hän jopa varasti Villapakan kassasta rahaa. He saavat kuitenkin aina lopulta sovittua erimielisyytensä. Jack kuoli muutaman aviovuoden jälkeen, jonka jälkeen Diane on pysynyt äidin paikalla Robertille, Andylle ja Victorialle. Diane on Jackin jälkeen rakastunut Laurel Thomasin isään Douglas Pottsiin. Dianen sisar Val kuoli helikopterionnettomuuden aiheuttamassa turmassa elokuussa 2015. Post-traumaattisesta stressioireyhtymästä kärsinyt Chas iski Dianea veitsellä, jolloin tämä joutui sairaalaan, ja paljastui, että tämän syöpä oli uusiutunut. Joulukuussa 2022 (UK lokakuu 2021) Diane muutti Portugaliin.
Kambjan kunta
Liikenne
Valtatie 2 Tartosta Võruun ja valtatie 3 Tartosta Valgaan kulkevat Kambjan kautta. Rautatiet Tartosta Valgaan ja Koidulaan kulkevat Kambjan kautta. Tarton lentoasema sijaitsee Kambjan kunnan Reolan kylässä, Ülenurmen pienkauppalan länsipuolella noin kymmenen kilometriä Tartosta lounaaseen.
Luettelo televisiosarjasta Emmerdale poistuneista hahmoista
Dawn Woods (o.s. Hope)
Dawn on Jean ja Bob Hopen tytär, ja pienen TJ: äiti. Hänellä on myös veli Jamie Hope. Hän on eronnut aviomiehestään Terrystä, jonka kanssa kihlautui ollessaan vain 19-vuotias. Hän hoitaa lastaan hyvin, mutta se on joskus raskasta, ja Terryn aivohalvaus jokin aika sitten osaltaan aiheutti avioliiton kariutumisen. Dawn alkoikin seurustella eron jälkeen Scott Windsorin kanssa, ja suhteessa oli monia ylä- ja alamäkiä. Lopulta Dawn ei enää halunnut seurustella Scottin kanssa tämän väkivaltaisuuden takia. Dawnilla ei ole vakituista työpaikkaa, mutta hoitaa joskus Ashleyn tytärtä Gabriellea maksua vastaan, oman poikansa hoidon lomassa. Scottin ollessa vankilassa pahoinpideltyään Paddyn, Dawn aloitti seurustelun Danny Daggertin kanssa. Kaikki meni hyvin siihen asti kun Scott vapautui vankilasta takaisin asumaan Dawnin luo. Dawn ei kuitenkaan halunnut vakavaa suhdetta kenenkään kanssa, ja jätti Dannyn muutaman viikon seurustelun jälkeen. Scott yritti saada Dawnin takaisin itselleen, mutta epäonnistuessaan yrityksessä, hän päätti kostaa Dawnille ilmiantamalla hänet sosiaaliavustuspetoksesta. Nyt Dawn joutuu oikeuteen, koska hänellä oli ns. pimeitä tuloja, ja hän nosti kuitenkin toimeentuloavustuksen. Oikeus päätti tehdä Dawnin jutusta esimerkkitapauksen, ja Dawn joutui vankilaan kuudeksi viikoksi. Dawnin palatessa vankilasta takaisin kylään hänen äitinsä ja ex-miehensä olivat aloittaneet suhteen. Dawnin oli vaikea sulattaa asiaa, mutta viimein hän kuitenkin antoi hyväksyntänsä. Dawn kuitenkin haluaa uuden alun itselleen ja pojalleen ja onkin muuttamassa ystävänsä luo Cornwalliin, jossa kävi äskettäin lomailemassa. Terry kuitenkin halusi lisää aikaa poikansa kanssa ennen Dawnin ja lapsen muuttoa, ja viivytteli tahallaan heidän lähtöään. Dawn joutui jäämään yhdeksi ylimääräiseksi päiväksi Emmerdaleen, ja ehti katsomaan ystäviensä Donnan ja Marlonin uutta taloa. Kaasuvuodon takia talo kuitenkin räjähti ja sortui jättäen alleen monta kyläläistä, Dawn mukaan lukien. Dawn saatiin elävänä pois rojun alta ja hänet vietiin sairaalaan jossa hän yllättäen kuoli saamiinsa sisäisiin vammoihin.
Elizabeth "Betty" Eagleton (o.s. Prendegast)
Bettyllä on kipakoita yhteenottoja milloin kenenkin naisen kanssa, kun hän vartioi haukkana kylän moraalia, mutta on tosi paikan tullen myös lojaali ja ymmärtäväinen, eikä käännytä oveltaan ketään onnetonta yösijan puutteessa olevaa kyläläistä. Hän on myös romanttinen ja neuvoo mielellään kylän nuorempia naisia seurusteluasioissa.
Lizzie Lakely
Lizzie on sokea mutta räväkkä, entinen rikollinen, joka saapui Emmerdalen kylään marraskuussa 2011 (UK marraskuu 2009). Hän on Lisa Dinglen vanha tuttu, joka suoritti samaa yhdyskuntapalvelua kuin Laurel. Lizzie lähti Laurelin mukana Villapakkaan, josta hän sai reippaan asenteensa vuoksi heti ystäviä. Pian hän muutti Marlonin ja Elin kämppikseksi ja aiheutti veljeksille sekä hupia että murhetta esiintymällä puhelinennustajana. Lizzie pääsi Davidin palkkaamana hetkeksi siivoustöihin Bettyn rinnalle, mutta siitä ei seurannut mitään hyvää ja hänen siivojanuransa loppui lyhyeen. Nykyään Lizzie työskentelee Sharman makeistehtaalla. Lizzie nähtiin sarjassa viimeistä kertaa joulukuussa 2014 (UK maaliskuu 2013).
Genesis "Gennie" Walker
Genesis Walkeria näyttelee Sian Reese-Williams. Näpsäkkä, herttainen ja värikkään teini-iän taakseen jättänyt, itsekin värikkään rohkeasti pukeutunut tyttö Genesis oli tulossa mopedillaan tapaamaan biologista isäänsä Shadrachia, kun Ross Kirkin ohjaama Paddyn auto törmäsi häneen ja matka katkesi sairaalaan. Tytön henkilöllisyyden selviäminen oli mieluisa yllätys isälle, joka oli jo ehtinyt pelätä syytä sovitun tapaamisen peruuntumiseen.
Grisaille
thumb|300px|[[Andrea del Sarto: Battesimo Della Gente, harmaalla ja ruskealla vuosina 1511–26 maalattu grisaillefresko Chiostro dello Scalzossa Firenzessä.]] thumb|300px|[[Leonardo da Vincin draperiatutkielma istuvaa figuuria varten, noin 1470. Temperamaalaus 26.6 x 23.3 cm, Louvre Pariisi.]] thumb|300px|[[Jean Auguste Dominique Ingres: Odalisque en Grisaille]] Grisaille (grɪʼzaɪ, -ʼzeɪl; ranska: gris, harmaa, ranskan ääntäminen: /ɡʁi.zaj/) tarkoittaa maalaustapaa, jossa maalataan valöörejä painottaen harmaasävyillä mustasta valkoiseen, joskus ruskehtavilla sävyillä. Grisaille on 'harmaata harmaalle' -maalausta. Muita nimityksiä ovat harmaasävymaalaus. Grisaille on monokromaattista eli yksiväristä maalausta, joskin monokromaattiset maalaukset eivät ole välttämättä mustavalkoisia tai valööreihin perustuvia.
Exidy
Yritys lopetti toimintansa vuonna 1995. Vuonna 2006 Mean Hamster Software hankki oikeudet valmistaa kolikkopelejä Exidy-nimellä.
Olympique de Marseille
Seuran omistajaksi tuli vuonna 1997 liikemies Robert Louis-Dreyfus. Hänen kuoltua vuonna 2009, seuran pääomistajana jatkoi hänen leskensä Margarita Louis-Dreyfus. Huhtikuussa 2016 Louis-Dreyfus ilmoitti myyvänsä omistusosuutensa seurasta. Heinäkuussa seuran puheenjohtajana vuodesta 2011 toiminut Vincent Labrune ilmoitti myös jättävänsä tehtävänsä. Labrunen seuraajaksi valittiin italialainen Giovanni Ciccolunghi, joka on toiminut muun muassa Adidaksen johtotehtävissä Venäjällä.
Robonaut
thumb|350px|R2 heinäkuussa 2009 Robonaut (tai suomeksi ehkä "robonautti", vrt. astronautti) on Dextrous Robotics Laboratoryn NASAn Johnsonin avaruuskeskuksessa (JSC) Houstonissa, Texasissa toteuttama ihmisenkaltaisen robotin kehitysprojekti. Robonaut eroaa muista avaruudessa käytettävissä roboteista siinä, että useimmat avaruudessa olevat robottijärjestelmät keskittyvät suurien kappaleiden liikuttamiseen — kuten robottikäsivarret, -nostokurjet ja robottikulkuneuvot (esim. Mars-mönkijät ja kuukulkijat) — Robonautin tehtävät edellyttävät enemmän sorminäppäryyttä.
Alkuperäinen suunnitelma
Robonaut on osallistunut NASAn kenttäkokeisiin Arizonan autiomaassa.
Viimeisin versio (R2)
330-paunan (150 kg) R2 koostuu päästä sekä yläruumiista kahdella käsivarrella ja kahdella kädellä. ISS-avaruusasemalla insinöörit tarkkailevat sitä, miten robotti toimii painovoimattommassa tilassa.
Robonauttien seuraava sukupolvi syntyi General Motorsin ja NASAn yhteistyönä. Yhteistyö alkoi vuonna 2007 Space Act -sopimuksen pohjalta, mikä takasi sen, että sekä NASA ja GM voivat turvata ja jakaa immateriaalioikeuksia. NASAn ja GM:n yhteistyö julkistettiin 4. helmikuuta 2010.
Tarhamehiläinen
Alalajit
Tarhamehiläiselle on levitessään kehittynyt alueellisia ominaispiirteitä sen sopeutuessa muuttuneisiin olosuhteisiin kuten uuteen ilmastoon, kasveihin ja vihollisiin. Lajia on myös jalostettu taloudellisten seikkojen kuten helppohoitoisuuden, hunajantuotantokyvyn ja pölytyshyötyjen pohjalta. Tarhamehiläisen alalajit eroavat toisistaan kooltaan, väritykseltään ja käyttäytymiseltään. Eurooppalaiset alalajit ovat muita alalajeja paremmin tuottavia.
Ruumis
pienoiskuva|vasen|Mehiläisen karvoihin tarttuu herkästi siitepölyä. Täysinäinen siitepölyvasu näkyy selvästi. Mehiläisen keskiruumiiseen kiinnittyvät liikuntaelimet: raajat ja siivet. Raajoja on kolme paria. Eturaajoillaan mehiläinen puhdistaa tuntosarvensa, silmänsä ja suuosansa siitepölystä. Keskimmäisillä jaloillaan se myös pakkaa siitepölyä ja propolista takaraajojen siitepölyvasuun, joka sijaitsee säären sisäpuolella.
Kehittyminen
pienoiskuva|Kuhnureita kotelovaiheessa Mehiläisen kehitys alkaa munasta, jonka kuningatar laskee kennoon. Hedelmöittyneistä munista kehittyy naaraita: työmehiläisiä ja kuningattaria. Hedelmöittymättömistä munista kehittyy uroksia eli kuhnureita. Toukka kuoriutuu kolmen vuorokauden kuluttua. Ruokkijamehiläiset ruokkivat sitä ruokamehulla ja myöhemmin hunajalla ja siitepölyllä. Kuningatartoukkia ruokitaan loppuun asti erityisen runsaasti emotoukan ruokamehulla. Kennot peitetään vahakannella ja toukka koteloituu. Kotelovaiheessa se kehittyy aikuisen mehiläisen näköiseksi ja lopulta nakertaa tiensä ulos kennosta.
Kuningatar
pienoiskuva|Merkitsemätön kuningatarmehiläinen työläisten ympäröimänä Kuningatar on mehiläispesän ainoa yksilö, joka pystyy munimaan hedelmöittyneitä munia. Poikkeustapauksissa pesässä saattaa olla kaksi kuningatarta. Kuningatar munii keväällä noin 1500 munaa vuorokaudessa, joskus enemmänkin. Kuningatar on pidempi ja hoikempi kuin pesän muut mehiläiset. Pistintään se käyttää vain toisia kuningattaria vastaan. Kuningatarta ympäröi työmehiläisten piiri, joka ruokkii ja puhdistaa sitä alituiseen.
Mehiläishoito
Mehiläisten hoito on tuhansia vuosia vanha elinkeino. Metsästäjä-keräilijät ovat nauttineet villimehiläisten hunajaa jo varhain ihmiskunnan historiassa. Vanhimmat merkit mehiläisten tarhaamisesta ovat peräisin Lähi-idästä viiden tuhannen vuoden takaa. Silloin mehiläispesinä käytettiin tyhjiä saviruukkuja. Mehiläishoitotekniikka kehittyi 1500-luvulla kun mehiläisyhdyskuntia ja lisääntymistä opittiin ymmärtämään. Jalostuksen, pesämallien ja hunajankeruun kehityksen myötä mehiläistenhoito saavutti 1800-luvun lopulla lähes nykymuotonsa.
Mehiläiset mytologiassa ja symbolina
Kristillisessä symboliikassa mehiläisten väsymättömyyttä on pidetty esimerkillisenä. Mehiläinen on usein ahkeruuden symboli. Vaakunassaan mehiläistä ovat käyttäneet esimerkiksi Barberini-suku, johon kuuluu paavi Urbanus VIII, sekä Ranskan keisari Napoleon. Yhdysvalloissa hunajamehiläinen on 17 osavaltion virallinen osavaltionhyönteinen.
Jani Viljanen
pienoiskuva|Jani Viljanen vuonna 2013.Jani Viljanen (s. 1991) on suomalainen pelaajauransa lopettanut pesäpalloilija, joka pelasi vuosina 2008–2016 Superpesiksessä, Ykköspesiksessä sekä Suomensarjassa Nurmon Jymyn ja Seinäjoen JymyJussien joukkueissa.
NHL 10
NHL 10 on EA Canadan kehittämä ja EA Sportsin julkaisema jääkiekkopeli, joka on NHL-pelisarjan 19. osa. Peli ilmestyi Yhdysvalloissa 15. syyskuuta ja Euroopassa 17. syyskuuta 2009. Pelin englannin kielisenä selostajana toimii Gary Thorne.
Demo
Pelin demo on julkaistu Xbox 360:lle ja PlayStation 3:lle UK:n PlayStation Storessa 20. elokuuta 2009. Euroopan PlayStation Storessa demo julkaistiin 27. elokuuta.
Ylöjärven kirkko
Kirkon alttaritaulun Ristiinnaulittu on maalannut R. W. Ekman vuonna 1870.
Radioaktiiviset hajoamissarjat
Aine, joka syntyy radioaktiivisen aineen hajotessa, saattaa edelleen olla radioaktiivinen, samoin kuin sen hajoamistuote. Suurin osa luonnossa esiintyvistä radioaktiivisista aineista kuuluukin johonkin kolmesta hajoamisketjusta, joista käytetään tunnetuimpien jäsentensä mukaan nimityksiä toriumsarja, uraanisarja (tai radiumsarja) sekä aktiniumsarja. Kukin näistä päättyy stabiiliin lyijyisotooppiin. Toriumsarjan kaikkien jäsenten massa­luvut ovat muotoa 4n, radiumsarjan 4n+2 ja aktiniumsarjan 4n+3. Kukin sarja alkaa hyvin pitkäikäisestä isotoopista, joita on säilynyt Maan syntymisestä sakka. Neljäs hajoamissarja, neptuniumsarja, jossa massaluvut ovat muotoa 4n+1, alkaa neptuniumisotoopista Np-237. Koska se kuitenkin on suhteellisen lyhytikäinen, ei sen jäseniä enää esiinny luonnossa, lukuun ottamatta niistä viimeistä, vismuttia Bi-209, jota aikaisemmin pidettiin stabiilina. Nyttemmin on kuitenkin todettu, että sekin on hyvin heikosti radioaktiivinen puoliintumis­ajan ollessa 1,9×1019 vuotta, ja se hajoaa edelleen talliumiksi Tl-205.
Simona Kossak
Białowieża ja eläimet
Kossak hoivasi sairaita, loukkaantuneita ja emonsa menettäneitä metsäneläimiä. Mökissä majailivat vuosien mittaan muun muassa mustahaikara, joukko pöllöjä, metso ja riikinkukko sekä Agata-niminen ilves. Avaria paikkoja pelkäävä rotta vietti aikaa Kossakin hihassa. Kossak piti huolta myös hyvin nuorina orvoiksi jäänestä hirvikaksosista, joille antoi nimet Pepsi ja Kola. Kellarissa asui lepakoita. Peurajoukko, jota Kossak oli pulloruokkinut pienestä pitäen, piti häntä osana laumaa.
Kirkkojärvi (Kangasala, Sahalahti)
Luontoarvoja
Kirkkojärven pohjoisosa on lintujensuojeluohjelmassa mainittu valtakunnallisesti arvokkaaksi alueeksi. Rantametsät ovat kosteaa rantalehtoa, jossa edustavia lajeja ovat koivu, lehmus, rantayrtti, mustakonnanmarja, lehtokuusama ja vahamaksaruoho. Linnustoon kuuluu harvinaisempina kuhankeittäjä, kultarinta, satakieli, sirittäjä, mustapääkerttu ja puukiipijä, sekä järvessä pesivät härkälintu, silkkiuikku, tukkasotka ja punasotka. Syys- ja kevätmuuton yhteydessä järvi on hyvin kansoitettu. Myös järven Helmikkalanlahti on linnustollisesti monipuolinen ja järviruokokasvuston hallitsema kokonaisuus. Sen luhta-alueella pesii ruskosuohaukka ja siellä on tavattu pikkuhuitti. Järven vesi on luokiteltu hyväksi ja järvi soveltuu virkistyskäyttöön hyvin.
Adolf Malin
Malin toimi Suomettaren avustajana vuonna 1861 ja lehden kesätoimittajana vuosina 1862–1864. Vuosina 1872–1873 hän toimitti Hämäläistä ja vuonna 1879 Hämeen Sanomia.
Vinnytsjan joukkomurha
Tutkintalautakunta
Esiin kaivettujen ruumiiden ensimmäisen tutkimuksen tekivät saksalaiset, ukrainalaiset ja venäläiset lääkärit, kuten professori Gerhard Schrader Halle-Wittenbergin yliopistosta, apulaisprofessori Dorošenko Vinnytsjasta ja professori Malinin Krasnodarista. Saksalaisten kaivaukset alkoivat toukokuussa 1943 kolmessa paikassa: länsimaassa sijaitsevassa hedelmätarhassa, keskushautausmaalla ja kansallispuistossa. Suurin osa ruumiista löydettiin hedelmätarhasta (5 644 ruumista). Kaikkiaan löydettiin 91 joukkohautaa, joista kaivettiin 9 439 ruumista, puolalaisia ja ukrainalaisia vankeja ja siviilejä. Nämä olivat maanviljelijöitä ja työläisiä, joista 149 oli naisia. Jotkut olivat alastomia, ei sidottuja. Kaikissa ruumiissa oli pään takaosassa yksi tai kaksi reikää, jotka oli ammuttu samantyyppisellä .22-kaliiperisella pistoolilla, jota Neuvostoliiton salainen poliisi käytti. Kaivaukset kansallispuistossa, jossa epäiltiin olevan paljon enemmän uhreja, keskeytettiin, eikä niitä myöhemminkään viety päätökseen. Tunnistamaan pystyttiin vain 679 uhria.
Kansainvälinen komissio tarkasti joukkohaudat 13.–15. heinäkuuta 1943. Saksan komissio valmisteli kertomuksensa 29. heinäkuuta 1943. Molemmat valiokunnat havaitsivat, että melkein kaikki uhrit oli teloitettu kahdella laukauksella pään takaosaan vuosina 1937–1938.
Yhtenäistetty nimeke
Esimerkkejä yhtenäistetyistä nimekkeistä
[Finlandia, op26]
Beethoven, Ludvig van, säv.
Vieksinki
Talvisodan alussa Vieksingin asukkaat evakuoitiin muualle Suomeen ja vuoden 1940 Moskovan rauhanteossa Vieksinki luovutettiin Neuvostoliitolle. Jatkosodan alussa 1941 Vieksinki vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.